Indra Putra Mahayuddin

Indra Putra Mahayuddin (Jawi: ايندرا ڤوترا ماحاي الدين; lahir 2 September 1981) merupakan seorang pemain bola sepak Malaysia yang dilihat sebagai seorang pemain serba boleh. Indra boleh bermain sebagai seorang penyerang atau sayap dan banyak bermain di sayap kiri sepanjang kerjayanya. Indra Putra merupakan pemegang rekod penampilan terbanyak dan penjaring terbanyak Liga Super Malaysia.HarimauMYstats - Twitter, 7 Julai 2023.

Latar belakang
Beliau dilahirkan di Ipoh, Perak dan berkahwin tetapi sudah bercerai dengan Norliaton Murni Zainal Abidin dan dikurniakan tiga orang anak iaitu Airil Putra, 8, Ady Ilhan Putra, 5, dan Alya Nur Zahra yang berusia dua bulan." Bekas isteri Indra Putra tuntut nafkah", Utusan Online. 26 Mei 2011.

Kerjaya

Pembabitan awal bersama Perak
Indra Putra bermain untuk Perak B-21 semasa zaman remajanya. Beliau dimasukkan ke pasukan utama Perak pada tahun 1999 di bawah kendalian mendiang Karl Heinz Weigang. Dia membuat penampilan pertamanya dalam pusingan kelayakan Piala Malaysia 1999.Perak Ada Pengganti - Harian Metro, 24 Ogos 1999. Dia menjaringkan gol pertamanya dalam perlawanan menentang Pulau Pinang dalam saingan Piala Malaysia 1999.Indra, Khalid Perak Heroes - New Straits Times, 26 September 1999.. 

Bersama Perak, Indra Putra kerap diletakkan bermain di sayap kiri dan sesekali bermain sebagai penyerang. Pada musim 2002 dan 2003, dia membantu Perak menjuarai Liga Perdana Satu Malaysia.

Berhijrah ke Pahang
Pada tahun 2004, Indra Putra berpindah ke Pahang dalam satu perpindahan berprofil tinggi. Beliau membantu Pahang pada tahun 2004 untuk memenangi edisi pertama Liga Super Malaysia. Selain itu, beliau menjadi pemenang pertama Kasut Emas Liga Super edisi pertama dengan 15 gol dalam 19 penampilan, sekali gus mencipta sejarah gemilang beliau bersama Pahang.

Sehingga kini belum ada pemain tempatan Malaysia selain Indra Putra yang berjaya memenangi kasut emas dengan adanya kuota pemain import.Shahrel poised for Golden Boot - New Straits Times, 27 September 2020.

Indra Putra Mahayuddin dikatakan sebagai pemain bola sepak Malaysia yang terbaik dalam generasinya oleh bekas jurulatih Perak, Steve Darby.

Karier beliau bersama Pahang dilihat tercalar selepas beliau dituduh dalam penyalahgunaan dadah. Tetapi tuduhan itu berjaya ditepis selepas lulus dalam ujian air kencing.http://findarticles.com/p/news-articles/new-straits-times/mi_8016/is_20060204/pahang-indra-putra/ai_n44314486/ Indra Putra turut membawa Pahang memenangi Piala FA pada 2006.

Berhijrah ke Selangor
Beliau memulakan langkah ke Selangor pada musim 2007-2008 dengan membawa pasukan mara ke perlawanan akhir Piala FA dan Piala Malaysia pada 2008, tetapi hajat untuk membawa balik piala tersebut dihalang oleh Kedahhttp://ww2.utusan.com.my/utusan/special.asp?pr=LigaM2008&y=2008&dt=0824&pub=LigaM2008&sec=Berita&pg=lm_01.htm.

Beliau dilihat kurang menyerlah bersama Selangor dan desas-desus perpindahan beliau mulai timbul.

Menyertai Kelantan
Selepas berakhirnya Liga Malaysia 2007/08, kontrak Indra dan beberapa orang rakan sepasukannya seperti Megat Amir Faisal Al Khalidi Ibrahim dan Muhammad Shukor Adan tidak disambung.

Selepas berakhirnya Pestabola Merdeka 2008, Indra menyertai Kelantan dan bergandingan semula dengan Muhamad Khalid Jamlus.

Indra Putra agak menyerlah dalam musim pertamanya bersama Kelantan. Dia menjaringkan 14 gol dalam 21 penampilan Liga Super Malaysia. Dia turut meledak 4 gol pada pertandingan Piala FA Malaysia tetapi gagal membantu Kelantan menjuarai piala tersebut setelah dia gagal menyempurnakan sepakan penalti pada perlawanan akhir.

Pada kempen Piala Malaysia, Indra muncul selaku penjaring terbanyak Piala Malaysia 2009 dengan 11 gol dalam 10 penampilan.

Bersama T-Team (2011)
Beliau memulakan langkah ke sebuah pasukan berstatus kelabhttp://berita-harian-online.com/indra-putra-mungkin-akan-sertai-t-team-musim-depan/, T-Team bersama Norfarhan dan Azizi Mat Rose walaupun mereka mengecap kemasyhuran bersama Kelantan. Tindakan ini dikecam oleh Datuk Anuar Musa, tetapi tiada tindakan yang dapat dilakukan selepas dibawa ke Jawatankuasa Status Pemain Persatuan Bola Sepak Malaysia (FAM). Beliau akhirnya sah bersama pasukan barunya.http://www.carigold.com/portal/forums/archive/index.php?t-201925.html

Bersama T-Team, gandingan beliau bersama Haris Safwan berjaya memberi saingan tetapi permulaan yang baik kurang menyerlah apabila menamatkan saingan Liga Super ditangga ke-9 dan tersingkir di pusingan awal Piala FA 2011. Beliau memanfaat pengalaman bermain bersama Kelantan dengan membantu pasukan menang keatas bekas pasukannya, selain membantu pasukan memenangi setiap perlawanan dengan Selangor dalam setiap pertemuan musim ini (Liga Super dan Piala Malaysia). Kejutan berlaku dalam kancah Piala Malaysia apabila berjaya mara ke pusingan separuh akhir tetapi dihampakan oleh Negeri Sembilan.

Kelantan (2012–2013)
Pada Akhir tahun 2011 beliau telah kembali beraksi bersama-sama dengan kelab bola sepak Kelantan bersama-sama Azizi Mat Rose dan Norfarhan Mohamad. Indra Putra mengecapi treble bersama Kelantan pada musim 2012. Musim 2013, dia membantu Kelantan mempertahankan kejuaraan Piala FA.

FELDA United
Indra Putra menyertai Felda United pada musim 2014. Dia membantu FELDA United naik ke Liga Super 2015 selepas FELDA United menamatkan saingan liga di tempat kedua. Prestasinya pada musim 2014 membantu dia kembali dipanggil ke skuad kebangsaan.

Kelantan (2016–2017)
Indra Putra kembali ke Kelantan selama 2 musim pada 2016 dan 2017. Dia bermain sebanyak 54 perlawanan dan menjaringkan 7 gol dalam semua pertandingan kompetitif yang disertai Kelantan. Dia dilepaskan selepas berakhirnya musim 2017.

Kuala Lumpur
Indra Putra seterusnya berpindah ke Kuala Lumpur. Ketika bertemu PKNS, Indra Putra menjaringkan gol ke-100 dalam saingan Liga Super.Indra ledak gol ke-100 Liga Super - Berita Harian, 28 April 2019. Pada musim 2021, Indra Putra memenangi Piala Malaysia bersama Kuala Lumpur selepas menewaskan Johor Darul Ta'zim di perlawanan akhir.Indra Putra, 42 tahun, sangkal tanggapan dia “manusia hebat” - Majoriti, 25 Mei 2023.

Perak dan Kelantan United
Indra Putra kembali ke Perak selepas kontraknya bersama Kuala Lumpur tidak disambung. Dia hanya sempat bermain 9 perlawanan Liga Premier bersama Perak. Musim berikutnya dia berpindah ke Kelantan United.  

Bersama Skuad Kebangsaan
Pemain kaki kiri ini mewakili Malaysia B-23 ke Sukan SEA 2001 di Kuala Lumpur, Sukan Asia 2002 di Busan, Korea Selantan, Sukan SEA 2003 di Hanoi, Vietnam, dan pusingan akhir kelayakan Olimpik Athens 2004 zon Asia.

Pada 2002, Indra Putra bermain mewakili pasukan senior kebangsaan dalam perlawanan persahabatan menentang Brazil. Dalam saingan Piala Tiger 2002 di Singapura, Indra Putra beraksi cemerlang  apabila meledak gol ketika bertemu Singapura (Malaysia menang 4-0) dan Thailand (Malaysia menang 3-1). Aksinya itu membuatkan media berpangkalan di Singapura memberinya gelaran 'Ryan Giggs Asia'.Malaysia tidak rela Laos calar maruah - Berita Minggu, 22 Disember 2002.Aksi Akmal, Indra makin mengancam - Berita Harian, 16 Mei 2003. Pada 2003 dia turut bermain di Piala Liga Perdana Inggeris Asia menentang Birmingham City dan Chelsea.

Pada tahun 2007, beliau dipanggil oleh ketua jurulatih Malaysia Norizan Bakar untuk Piala Asia 2007 pada bulan Julai, yang diadakan di Negara Thai, Indonesia, Vietnam, dan Malaysia. Di kejohanan ini, dia menjadi satu-satunya pemain Malaysia yang berjaya menjaringkan gol. Pada tahun 2008, Indra Putra mewakili pilihan Malaysia atau Malaysia XI untuk perlawanan menentang Chelsea. Pada perlawanan ini, Malaysia XI tewas 0-2.

Indra Putra kembali ke skuad kebangsaan pada 2014 dalam perlawanan persahabatan menentang Indonesia. Dalam saingan Piala AFF 2014, Indra Putra menjaringkan gol ketiga Malaysia dalam kemenangan 3-1 ke atas tuan rumah Singapura. Gol itu menjadi meme tular selepas tamatnya perlawanan antara Malaysia dan Singapura.Fenomena “Keeper Kat Mana” Sungguh Melucukan. Tapi Tunggu Dulu Kerana Anda Belum Lihat Ini - Vocket, 4 December 2014. Dalam perlawanan final kedua bertemu Thailand, Indra Putra menjaringkan gol kedua Malaysia sebelum tamat separuh masa pertama untuk menyamakan aggregate 2-2 berdepan Thailand.AFF Suzuki Cup 2014 Final Leg 2: Malaysia 3-2 Thailand (Thailand Win 4-3 on aggregate) - Football Association of Malaysia, 20 December 2014. Walaupun menang 3-2, Malaysia tewas 3-4 secara aggregate.

Pakar sepakan percuma
Indra Putra memiliki kemahiran untuk melakukan jaringan gol melalui sepakan percuma. Antara gol yang dijaringkannya menerusi sepakan percuma adalah perlawanan menentang Myanmar pada Pestabola Merdeka 2008, Piala AFF Suzuki menentang Vietnam, dan pada perlawanan akhir Piala Malaysia 2009 menentang Negeri Sembilan.

Statistik

Kelab
INDRA PUTRA MAHAYUDDIN - Malaysia Football League.
KelabMusimLigaPialaPiala LigaLain²Jumlahpen.GolPen.GolPen.GolPen.GolPen.GolPerak199900—62401022000100050—6020011003082—21220022258695—39162003125107131237 Jumlah45101263510719927Pahang200419156494—34232005181110736432182005–061537721—24112006–07200000—20 Jumlah54291411188649252Selangor2007–0823380144—457 Jumlah23380144—457Kelantan2009191484911—3629201025921113—3813 Jumlah44231052014—7442T-Team201124111195—3417 Jumlah24111195—3417Kelantan201225772103714913201321662115724515 Jumlah46131342181439428Felda United201418106292—331420152161091—317 Jumlah391672183—6421Kelantan20161732071—26420172121160—283 Jumlah38531131—547Kuala Lumpur20182064060—306201921643—503092020113———11320212000070—270 Jumlah721583130509818Perak202290———90 Jumlah90———90Kelantan United2023244102131306 Jumlah244102131306 Jumlah kerjaya418129773316354359693225

Gol antarabangsa
 #  Tarikh  Tempat  Lawan  Jaringan  Keputusan  Perlawanan 1.  11 Disember, 2002  Petaling Jaya, Malaysia    5-0  Menang  Persahabatan 2.  18 Disember, 2002  Singapura, Singapura   Singapura  0-4  Menang  Peringkat Kumpulan Piala Tiger 2002 3.  18 Disember, 2002  Singapura, Singapura   Singapura  0-4  Menang  Peringkat Kumpulan Piala Tiger 2002 4.  20 Disember, 2002  Singapura, Singapura    3-1  Menang  Peringkat Kumpulan Piala Tiger 2002 5.  29 Disember, 2002  Singapura, Singapura    2-1  Kalah  Tempat Ke-3/4 Piala Tiger 2002 6.  22 Oktober, 2003  Manama, Bahrain    3-1  Kalah  Kelayakan Piala Asia 2004 7.  23 Ogos, 2006  Shah Alam, Malaysia    1-2  Kalah  Pestabola Merdeka 2006 8.  10 Julai, 2007  Kuala Lumpur, Malaysia    1-5  Kalah  Peringkat Kumpulan Piala Asia 2007 9.  22 Julai, 2008  Hyderabad, India    1-1  Seri  Persahabatan 10.  15 Oktober, 2008  Petaling Jaya, Malaysia    4-0  Menang  Pestabola Merdeka 2008 11.  23 Oktober, 2008  Kuala Lumpur, Malaysia    4-0  Menang  Pestabola Merdeka 2008 12.  23 Oktober, 2008  Kuala Lumpur, Malaysia    4-0  Menang  Pestabola Merdeka 2008 13.  6 Disember, 2008  Phuket, Thailand    3-0  Menang  AFF Piala Suzuki 2008 14.  8 Disember, 2008  Phuket, Thailand    2-3  Kalah  AFF Piala Suzuki 2008 15.  8 Disember, 2008  Phuket, Thailand    2-3  Kalah  AFF Piala Suzuki 2008 16.  29 November, 2014  Kallang, Singapura    1-3  Menang  Piala Suzuki AFF 2014 17.  20 Disember, 2014  Kuala Lumpur, Malaysia    3-2  Menang  Piala Suzuki AFF 2014

Pencapaian

Malaysia B-23
 Pingat Perak Sukan SEA: 2001
 Pingat Gangsa Sukan SEA: 2003

Malaysia
 Naib Juara Pestabola Merdeka: 2008
 Naib Juara Piala AFF Suzuki: 2014

Perak FA
 Juara Liga Perdana 1 Malaysia: 2002,2003
 Juara Piala FA Malaysia: 2004

Pahang FA
 Juara Liga Super Malaysia: 2004
 Juara Piala FA Malaysia: 2005,2006

Selangor FA
 Naib Juara Piala FA Malaysia: 2007,2008
 Naib Juara Piala Malaysia: 2007,2008

Kelantan FA
 Juara Liga Super Malaysia: 2012
 Juara Piala FA Malaysia: 2012,2013
 Juara Piala Malaysia: 2010, 2012

Kuala Lumpur City
 Juara Piala Malaysia: 2021

Individu
 Kasut Emas Liga Super Malaysia: 2004
 Kasut Emas Piala Malaysia: 2009

Rujukan

 Pautan luar 

 Indra Putra Mahayuddin at SoccerPunter.com

 Indra Putra Mahayuddin at Stadium Astro


Kategori:Pemain bola sepak Malaysia
Kategori:Orang dari Perak
Kategori:Kelahiran 1981
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Pemain Kuala Lumpur FA